**שמואל רוזנמן** הוא מחנך ישראלי, מייסד שותף ויו"ר מצעד החיים הבינלאומי, מרצה בעבר במחלקה הבינתחומית למדעי החברה באוניברסיטת בר אילן, ולשעבר מנכ"ל קופת חולים לאומית. רוזנמן הוא מרצה במכללת שערי משפט ומדע בהוד השרון.

ראשית חייו והשכלה
-----------------

רוזנמן, בנם של עולים מאירופה, נולד בישראל וגדל במושב חמד, מושב דתי במרכז ישראל שהוקם ב-1950 על ידי יוצאי צה"ל, רובם ניצולי שואה מצ'כוסלובקיה, פולין ורומניה. תושבי המושב דיברו שפות שונות אך היו קשורים דרך חוויותיהם של לאחר המלחמה.  אמו של רוזנמן עלתה לארץ ישראל ב-1933 מפולין ואביו עלה מרומניה במהלך מלחמת העולם השנייה לאחר שרוב משפחתו נרצחה בשואה.

רוזנמן למד חינוך וגיאוגרפיה באוניברסיטה וקיבל תואר ראשון בשני תחומים אלו. החל מ-1972 ועד 1977, רוזנמן היה שליח של הסוכנות היהודית באלטונה, פנסילבניה. רוזנמן קיבל תואר דוקטור מאוניברסיטת מדינת פנסילבניה בניהול חינוכי בשנת 1977. במהלך שנות ה-80, כאשר עבד במחלקת החינוך של תל אביב וצפה בסרט התיעודי בן תשע השעות "שואה" של הבמאי קלוד לנצמן, חייו של רוזנמן קיבלו תפנית משמעותית. באחד מראיונותיו, רוזנמן מספר שהיה עד לשיחה בין תלמידים, בה נאמר שיש רק פרק אחד על השואה, אשר נלמד כעוד פרק בהיסטוריה. מכיוון שמספר הניצולים נמצא בירידה, בקרוב לא יישארו ניצולים לספר את סיפורם. יצוין כי רוזנמן החליט שיש לשלב דיון רציני על השואה במערכת החינוך, ומאז הוא מקדיש את חייו לחינוך ולזיכרון השואה.

מצעד החיים
----------

אברהם הירשזון, פוליטיקאי ישראלי ממפלגת הליכוד, עו"ד ברוך אדלר ורוזנמן חיפשו אחר אירוע משמעותי המייצג את תכניתם, להעביר חוויה רגשית וחינוכית של השואה לצעירים יהודים. לאחר שבחנו אפשרויות שונות, החליטו שארגון מצעד מאושוויץ לבירקנאו יהיה הבחירה המושלמת. הסופר והעיתונאי מאיר עוזיאל הציע את השם "מצעד החיים" כניגוד לצעדות המוות שהיו אופייניות בסוף מלחמת העולם השנייה.

מצעד החיים נוסד בשנת 1988, בהובלתם של הירשזון, רוזנמן ואדלר. במצעד הראשון השתתפו 1,500 צעירים יהודים, מחציתם מישראל והשאר מחו"ל. מאז, הצעדה משכה אוכלוסייה מגוונת יותר, כולל מספר רב של צעירים לא-יהודים מפולין ואוסטריה. מאז הקמתה, כמעט 300,000 משתתפים – כולל מנהיגי עולם, מחנכים, ניצולי שואה וסטודנטים – לקחו חלק בתכנית.

רוזנמן מוכר במיוחד בביקורתו על דברי שנאה והתנהגות אנטישמית. במאי 2023, במאמר לציון 90 שנה מאז קמפיין שריפת ספרים על ידי המשטר הנאצי בגרמניה, רוזנמן כתב כי "פלטפורמות מקוונות הן המדורות החדשות", כאשר דיבר על עלייה באנטישמיות ודברי שנאה. הוא ציין כי "חיוני שנשאר ערניים במאבקנו נגד דברי שנאה ואפליה, ונפעל לקידום תרבות של הכלה וגיוון." לאחר ירי בשני אנשים מחוץ לבית כנסת ביום כיפור בגרמניה ב-2019, אמר רוזנמן כי "אירופה כולה [צריכה] להתעורר ולהכיר בכך שהיא לא עושה מספיק כדי למגר את האנטישמיות."

בשנת 2019, רוזנמן, יחד עם נשיא מצעד החיים, פיליס גרינברג היידמן, נכלל ברשימת 50 היהודים המשפיעים ביותר של השנה. באותה שנה, עיתון מעריב פרסם כתבה על מעורבותם של ברוך אדלר ורוזנמן במצעד החיים במהלך 31 השנים הקודמות. מעריב ציין כי השניים צועדים בראש המשלחת מדי שנה מאז החל המצעד ב-1988.

בתגובה למתקפה חמאס על ישראל ב-7 לאוקטובר 2023, שבה נרצחו כ-1200 אזרחים ותושבים ישראלים, התייחס רוזנמן לדמיון לאירועי השואה וציין כי "נחרדנו מהסיפורים המזעזעים מישראל וקיבלנו תזכורת לכך שלשנאת יהודים אין תאריך תפוגה. השנאה משנה את צורתה, אבל המניע שלה זהה - השמדת העם היהודי".

כשדיבר על מצעד החיים הקרוב בשנת 2024, אמר רוזנמן כי "תשומת לב מיוחדת תוקדש למלחמה באנטישמיות, בדגש על זוועות ה-7 באוקטובר. כעת אנו רואים את הדמיון בין השואה למה שקרה באוקטובר."

הערות שוליים
------------

1. ↑  המרכז האקדמי שערי מדע ומשפט
2. 1 2 3 4 5  מהילדות במושב עד הסוד של אמא באורוגוואי: הסיפור מאחורי "מצעד החיים", עיתון מעריב.
3. 1 2 3   "Never again... and again... and again", The Jerusalem Post
4. 1 2 3  Vanguards of the March of the Living", The Jerusalem Post"
5. ↑  "Shmuel Rosenman : Positions, Relations and Network - MarketScreener"
6. 1 2  אלי רובינשטיין (2015). ״עד: העברת לפיד זיכרון השואה לדורות חדשים״. כרך שחרור מהדורה 75. קנדה. עמ' 2–4.
7. 1 2  "The International March of the Living's 35th anniversary - interview", The Jerusalem Post
8. ↑  "The importance of the March of the Living - analysis", The Jerusalem Post
9. ↑  "Nazi book burnings have taught us to fight against attempts to silence minorities 90 years later", Yahoo News
10. ↑  "World reacts to German attack: Like darkest periods of Jewish history", The Jerusalem Post
11. ↑  "50 Influencers", The Jerusalem Post
12. ↑  "President Herzog hosts March of the Living Representatives and Kindertransport survivors - International March of the Living"
13. ↑  "Holocaust survivor and 7/10 evacuee: I won't be a refugee in my own country"
14. ↑  "President's Residence marks 85th anniversary of Kindertransport"